

REPUBLIKA HRVATSKA

VARAŽDINSKA ŽUPANIJA

OPĆINA VINICA

POVJERENSTVO ZA PROVEDBU

JAVNOG NATJEČAJA

KLASA: 363-01/22-01/05

URBROJ: 2186-11-22-2

Vinica, 21. listopada 2022.

Na temelju članka 4. Odluke o određivanju poslova prijevoza pokojnika koji se financiraju iz proračuna Općine Vinica („Službeni vjesnik Varaždinske županije“ broj 92/22.) i Odluke načelnika Općine Vinica o raspisivanju Natječaja za povjeravanje obavljanja poslova prijevoza pokojnika koji se financiraju iz proračuna Općine Vinica (KLASA:363-01/22-01/05, URBROJ: 2186-11-22-1), Povjerenstvo za pripremu i provedbu Natječaja objavljuje

**Natječaj**

**za obavljanje poslova prijevoza pokojnika koji se financiraju iz Proračuna Općine Vinica**

**1. Predmet natječaja**

Predmet Natječaja je povjeravanje obavljanja poslova prijevoza pokojnika koji se financiraju iz proračuna Općine Vinica, a koji poslovi podrazumijevaju preuzimanje i prijevoz umrle osobe ili posmrtnih ostataka osobe za koju nije moguće utvrditi uzrok smrti bez obdukcije, i to od mjesta smrti na području Općine Vinica pa do nadležne patologije ili sudske medicine. Usluga podrazumijeva preuzimanje umrlih bez obzira na stanje tijela i mjesto na kome se nalazi, raspoloživa je neprekidno 24 sata radnim danom, vikendom i blagdanom, a odnosi se na cjelokupno područje Općine Vinica. U opseg poslova uključen je i sav potrebni materijal.

**2. Rok na koji se sklapa ugovor**

Ugovor se sklapa na rok od četiri (4) godine.

**3. Uvjeti i dokazi sposobnosti**

Pisanu ponudu na natječaj mogu podnijeti pravne ili fizičke osobe, koje ispunjavaju određene uvjete.

Radi utvrđivanja sposobnosti za obavljanje poslova prijevoza pokojnika ponuditelji dostavljaju slijedeću dokumentaciju ( ne stariju od 30 dana od dana objave natječaja) :

* Izvadak iz odgovarajućeg registra za obavljanje pogrebničke djelatnosti , čime ponuditelj dokazuje da je upisan u odgovarajući registar za obavljanje pogrebničke djelatnosti
* Presliku rješenja o ispunjavanju uvjeta za obavljanje pogrebničke djelatnosti čime ponuditelj dokazuje da ispunjava uvjete za obavljanje pogrebničke djelatnosti što dokazuju preslikom rješenja,
* Presliku prometne dozvole pogrebnog vozila čime ponuditelj dokazuje da ima na raspolaganju (u vlasništvu ili zakupu) najmanje jedno pogrebno vozilo
* Potvrdu Općine Vinica kojom ponuditelj dokazuje da nema nepodmirenih dospjeklih dugovanja prema Općini Vinica
* Potvrdu Porezne uprave o stanju duga kojom ponuditelj dokazuje da nema nepodmirenih dospjelih dugovanja prema Republici Hrvatskoj
* Izjavu ponuditelja u slobodnoj formi o ispunjavanju kadrovskih i tehničkih uvjeta u kojoj se pojedinačno navode kadrovski i tehnički kapaciteti kojima ponuditelj raspolaže čime ponuditelj dokazuje da je kadrovski i tehnički ekipiran za obavljanje djelatnosti tijekom 24 sata cijelog dana

**4. Ponuda**

Ponuda se sastoji od Obrasca ponude s troškovnik om te svih dokaza navedenih pod točkom. 3. Natječaja .

Obrazac ponude s troškovnikom čini prilog ovom natječaju.

**5. Kriteriji za izbor najpovoljnije ponude**

Najpovoljnijim ponuditeljem smatrati će se ponuditelj koji uz ispunjavanje svih uvjeta iz točke 3. ovog Natječaja ponudi i najnižu cijenu ponude, prema troškovniku koji je prilog i sastavni dio natječaja. U slučaju da dva ili više ponuditelja, koji ispunjavaju uvjete natječaja, ponude jednaki iznos cijene poslova preuzimanja i prijevoza umrle osobe i posmrtnih ostataka, odabrati će se ponuda ponuditelja koja je ranije zaprimljena u pisarnici Općine Vinica.

Nepotpune i nepravovremene ponude neće se razmatrati.

**6. Rok za predaju ponuda**

Ponuda se sa svim prilozima dostavlja putem pošte ili osobno na urudžbeni zapisnik Općine Vinica s naznakom ”Ponuda za obavljanje poslova prijevoza pokojnika koji se financiraju iz proračuna Općine Vinica - ne otvaraj“ najkasnije do 31.listopada 2022. godine do 11,00 sati bez obzira na način dostave ponude.

**7. Otvaranje ponuda i izbor najpovoljnijeg ponuditelja**

Otvaranje ponuda provode članovi Povjerenstva i nije javno.

Odluku o odabiru najpovoljnije ponude donosi Općinski načelnik. Odluka će se dostaviti svim ponuditeljima. Protiv Odluke o odabiru žalba nije dopuštena, ali se može pokrenuti upravni spor tužbom pred upravnim sudom.

Nakon donošenja Odluke o odabiru načelnik Općine Vinica i odabrani ponuditelj zaključuju ugovor o obavljanju poslova iz ovog natječaja na vrijeme od 4 godine.

**8. Objava natječaja:**

Natječaj se objavljuje na web stranici Općine Vinica.

**9. Ostali podaci:**

Općina Vinica kao Naručitelj zadržava pravo poništiti ovaj postupak nabave u bilo kojem trenutku odnosno ne odabrati niti jednu ponudu, a sve bez ikakvih obveza ili naknada bilo koje vrste prema Ponuditeljima.

Povjerenstvo za provedbu javnog natječaja